armvectores/hy_wikipedia_2023 huggingface dataset:
Ստարոյուրևոյի շրջան

Ստարոյուրևոյի շրջան (ռուս.՝ Староюрьевский район), մունիցիպալ շրջան Ռուսաստանի Դաշնության Տամբովի մարզում։
Ստեղծվել է 1928 թվականին։ Վարչական կենտրոնը՝ Ստարոյուրևո։


== Աշխարհագրություն ==
Շրջանի տարածքի մակերեսը կազմում է 1040 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14553 մարդ։ Բնակչության խտությունը կազմում էր 13,99 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հովարդ շրջան (Միսսուրի)

Անվան այլ կիրառումների համար տե՛ս՝ Հովարդ շրջան (այլ կիրառումներ)Հովարդ շրջան (անգլ.՝ Howard County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.207 կմ² է, բնակչությունը՝ 10.144 մարդ (2010 թ. տվյալներով)։ Շրջկենտրոնն է Ֆայետ բնակավայրը։ Կազմավորվել է 1816 թ.։
Լենինո-Կոկուշկինո

Լենինո-Կոկուշկինո (ռուս.՝ Ленино-Кокушкино), գյուղ Ռուսաստանի, Թաթարստան հանրապետության Պեստրիչինսկի շրջանի կազմում։
Բնակչությունը 2000 թվականին գրանցված տվյալներով կազմում էր 2703 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիք Սքոթ

Ռիչարդ Լին (Ռիք) Սքոթ (անգլ.՝ Richard Lynn "Rick" Scott, դեկտեմբերի 1, 1952(1952-12-01), Բլումինգտոն, Իլինոյս, ԱՄՆ), ամերիկացի քաղաքական գործիչ, ներկայացնում է Հանրապետական կուսակցությունը։ 2011-2019 թվականներին եղել է Ֆլորիդա նահանգի նահանգապետ։ 2019 թվականից ԱՄՆ սենատոր է։


== Կենսագրություն ==
Սքոթը ծնվել է Իլինոյս նահանգի Բլումինգտոն քաղաքում։ Կանզաս Սիթի քաղաքի համալսարանի շրջանավարտ է։ Հարավային մեթոդիստական համալսարանում ստացել է իրավագիտության դոկտորի աստիճան։
2010 թվականին Սքոթ Ռիքն ընտրվեց Ֆլորիդայի նահանգապետ։ Նոյեմբերին կայացած ընտրություններում հաղթեց Դեմոկրատական թեկնածու Ալեքս Սինքին։
2014 թվականին Սքոթը վերընտրվեց նահանգապետի պաշտոնում։ Այս անգամ նրա մրցակիցը և Դեմոկրատական կուսակցության թեկնածուն նախկին հանրապետական նահանգապետ Չարլի Քրիստն էր։
2018 թվականի նոյեմբերի 6-ին ընտրություններում Սքոթը հաղթեց գործող սենատոր Բիլ Նելսոնին։


== Ծանոթագրություններ ==


== Արտաքին հղումներ ==
Ռիք Սքոթ
Տոպչինո (գյուղ, Տյաչևի շրջան)

Տոպչինո (ուկրաիներեն՝ Топчино), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Տոպչինո գյուղում բնակվում էր 2 238 մարդ։ Բնակավայրը զբաղեցնում է 0,095 կմ² տարածք։ Բնակչության խտությունը կազմում էր 2355789 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քիսենիտ

Քիսենիտ, գյուղ Արևմտյան Հայաստանում, Կիլիկիայի Ադանայի նահանգի Ֆեքեի գավառակում։


== Աշխարհագրություն ==
Գտնվում էր գավառի հյուսիսային կողմում։ Շրջապատված է անտառներով և պուրակներով։


== Բնակչություն ==
XX դարի սկզբին ուներ 15-20 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Լեդի Էլենա Էմիլի Գլայխեն

Լեդի Էլենա Էմիլի Գլայխեն (փետրվարի 1, 1873(1873-02-01), Լոնդոն, Մեծ Բրիտանիայի և Իռլանդիայի միացյալ թագավորություն - հունվարի 28, 1947(1947-01-28)), բրիտանացի նկարչուհի, որը պատկերել է բնանկարներ, ծաղիկներ ու կենդանիներ՝ հատուկ համակրանք տածելով հատկապես ձիերի նկատմամբ։
Արժանացել է Բրիտանական կայսրության շքանշանի, ինչպես նաև սուրբ Ջոնի շքանշանի։
Նրա եղբայրը` լորդ Էդվարդ Գլայխենը (1863–1937), պրոֆեսիոնալ զինվոր էր, որը գրել է մի քանի գրքեր։ Քույրը` լեդի Ֆեոդորա Գլայխենը (1861–1922), քանդակագործ էր։ Նրանք կոմս Վիկտոր Գլայխենի, որը Վիկտորյա թագուհու խորթ զարմիկն էր, քանդակագործ ու ծովային սպա, և վերջինիս մորգանատիկական ամուսնությամբ կնոջ՝ ծովակալ սըր Ջորջ Սեյմուրի դուստր Լորա Ուիլյամինա Սեյմուրի երեխաներն էին։
1885 թվականի դեկտեմբերի 15-ին արքունական շրջաբերականում տպագրվել է թագուհու թույլտվությունն առ այն, որ Էլենայի մայրը կարող է կրել ամուսնու տիտղոսը Սուրբ Ջեյմսի արքունիքում, որից հետո նրանք հայտնի են դարձել որպես նորին պայծառություններ արքայազն և արքայադուստր Վիկտոր Հոենլո-Լանգենբուրգներ։ Բայց թագուհին այդ արտոնությունը չի տարածել նրանց երեխաների վրա, չնայած նա հաստատել է նրանց գերմանական տիտղոսների՝ որպես կոմս ու կոմսուհիներ, կիրառությունը։ 1913 թվականի հունիսի 12-ին Էլենան և իր քույրերը՝ կոմսուհիներ Ֆեոդորա և Վալդա  Գլայխեններըը, լեդիների կարգավիճակ են ստացել։
1904 թվականին նկարազարդումներ է կատարել դեպի Տիբեթ կատարվող բրիտանական արշավի համար։ Առաջին համաշխարհային պատերազմի ժամանակ հրաժարվել է իր գերմանական տիտղոսներից՝ ընդունելով թագավորի կողմից մարքիզի դստեր  կոչումը և ղեկավարել Իտալիայի Կորմոնս քաղաքում տեղակայված բրիտանական Կարմիր խաչի 4-րդ ռադիոգրաֆիական ստորաբաժանումը։ Հետագայում արժանացել է «Ռազմական քաջության համար» իտալական բրոնզե մեդալի և 1920 թվականին ընտրվել Հիվանդախնամների միաբանության պատվավոր անդամ, արժանացել Բրիտանական կայսրության շքանշանի։ Եղել է հնահավաքների արքայական ընկերության անդամ ։
Նա աշխատել է իր հոր՝ Սուրբ  Ջեյմսի արքայական պալատում գտնվող նախկին արվեստանոցում։ Իր տունը գտնվում էր Հերթֆորդշայր կոմսության Մաչ Մարքլ գյուղում, որը Երկրորդ համաշխարհային պատերազմի տարիներին օգտագործվել է Թեյթ թանգարանային համալիրի կողմից` արվեստի գործերի անվտանգ պահպանման համար։ 80 հոգուց բաղկացած իր առանձնատան անձնակազմը Երկրորդ համաշխարհային պատերազմի տարիներին դարձրել է կամավորական պաշտպանական ջոկատ։
Գլայխենը մահացել է 1947 թվականին, իր 74-ամյակից երեք օր առաջ։ Նրա հուշերը ՝ «Կոնտակտներն ու հակադրությունները» տպագրվել են 1940 թվականին։ Նրա և նրա քույրերի պատվին հուշատախտակ կա Լոնդոնի Գոլդերս Գրին թաղամասում։


== Ծանոթագրություններ ==


== Հետագա ընթերցանություն ==
Էլենա Գլայխեն, Կոնտակտներն ու հակադրություններ (1940)։ Վերահրատարակված ՝ Քերոլայն Սթոունի նոր ներկայացմամբ (Առանձնատուն, 2013)[1] Archived 2019-11-09 at the Wayback Machine.:
Ամրական քարանձավ

Ամրական քարանձավ (Ակոթի, Ակոփաքար, Ամրականց քարանձավ, Անձավ, Աքքիփրի, Ջըմփ Ջըմփ Մաղարա, Ջմցըմ Մաղարա, Ջմփզմփ Նաղարա, Թոփրախկայա, Թսփրախկալհ, Թոփրակկալա, Թոփրակկալե, Ռասսփփնա, Ռասախինիլի),  ամրոց Արևմտյան Հայաստանում, Վան քաղաքում, նրա hարավ–արևելյան կողմում, Մհերի դուռ կոչվող քարաժայռի վրա։ Կառուցել է Ռուսա Ա թագավորը ( մ.թ.ա 735-713 թթ.) Տուշպայում ասորեստանի թագավոր Թիգլաթպալասար III-ի ավերածություններից հետո, այն կոչելով Ռուսախինա կամ Ռուսախինիլի։ Բերդի տարածքում պահպանվում են շինությունների ավերակներ։ Այստեղ պարբերաբար պեղումներ են կատարել Ն. Մառը, Հ. Օրբելին, միսիոներ Ռայնոլդը, ինչպես նաև Կլեյտոնը, Ռասսամը, Լեհման-Հաապտը, Վ. Բելքը և ուրիշներ։ Կառույցների մեծ մասը հում աղյուսից է։ Պեղումների ժամանակ բացվել են գունավոր քարերով, շախմատաձև շարված տաճարի պատերը, զոհարանը, հայտնաբերվել են պատկերազարդ, դեկորատիվ վահաններ, կահույքի քանդակազարդ մասեր, խճանկարի բեկորներ, գունավոր փայլեցրած խեցեղեն, ուրարտական սեպագրեր, փղոսկրյա արձանիկներ, ոսկյա և արծաթյա իրեր, զենքեր, կնքադրամներ, թագավորական քանդակազարդ կապարճներ, երկրագործական գործիքներ, թևավոր ցուլի բրոնզե արձանիկներ, մետաքսե գործվածքի մնացորդներ, գինու կավե խոշոր կարասներ, մարդկային կմախքի ոսկրներ և այլն։ Գտածո նյութերի մեծ մասը այժմ պահվում է Բրիտանական և Բեռլինի թանգարաններում, մասամբ նաև Սանկտ Պետերբուրգի Էրմիտաժում։ Ամրական քարանձավ հավանարար ավերվել ու լքվել է ուրարտական պետության թուլացման և անկման ժամանակ տնակներում, մ.թ.ա. VI դ. սկզբներին։  Ամրական քարանձավ ըստ երևույթին վանեցիների շրջանում հայտնի ավանդական Պղնձե քաղաքն է։


== Ծանոթագրություններ ==
Ստավչանի (այլ կիրառումներ)

Ստավչանի, կարող է վերաբերել՝

Ստավչանի - գյուղ, Ուկրաինայի Խմելնիցկիի մարզի Նովոուշիցկի շրջանում
Ստավչանի - գյուղ, Ուկրաինայի Չեռնովցիի մարզի Խոտինի շրջանում
Ստավչանի - գյուղ, Ուկրաինայի Չեռնովցիի մարզի Կիցմանի շրջանում
Խոշ բիլազիգ

Ոսկե ապարանջան ( «Հոս Բիլիզիգ», «Խոշ բիլազիգ», «Գոշ բիլեզիգ»), Կարնո պարանմուշներից է՝ «Ապարանջանի պարի» տարբերակներից մեկը։ Այն կարելի է համարել աշխատանքային հազվագյուտ պարանմուշ։


== Խորհուրդը ==
«Խոշ բիլազիգը» առանձնահատուկ է աշխատանքի ընթացքն ու արարողությունները նկարագրող պարաքայլերով, որոնք, ասես, վերարտադրում են ապարանջանի հյուսքը, գործող հելունի շարժումները։ Ոտքերը հերթականությամբ կատարում են հելունի աշխատանք հիշեցնող պտուտաձև շարժումներ։
Պարն ունի բավականին նման տարբերակներ, սակայն նրանցից յուրաքանչյուրը դիտվում էր որպես առանձին պար։ «Խոշ բիլազիգը» համեմատաբար թեթև, բայց միաժամանակ վեհանձն պար է։


== Պարային քայլեր ==
Աչքի է ընկնում ուսերի պահած դիրքով, որը հայկական պարերին բնորոշ ինչ-որ յուրահատկություն ունի։ Ռիթմն արագ է, ինչը խորհրդանշում է պարի մաժորային՝ դրական բնույթի մասին։ Պարը հաճախ պարում են բաց պարաշրջանով։ Տվյալ դեպքում պարագլուխը կանգնում է պարաշրջանի աջ կողմից։
Պարային քայլերն են.

թռիչք դեպի աջ՝ աջ ոտնաթաթի վրա,
մարմնի ծանրությունը տեղափոխելով ձախ ոտքի վրա՝ նույն ոտքով թռիչք գրեթե տեղում,
երկու ոտնաթաթերի վրա թռիչք դեպի աջ,
աջ ոտնաթաթի վրա հետ թռիչք դեպի ձախ,
աջ ոտքով թռիչք աջ՝ դեպի նախկին դիրքը, ձախ ոտքը 4-րդ և 5-րդ պարաքայլի ընթացքում, կատարելով հելունին բնորոշ պտտուտաձև շարժում, հարվածում է գետնին՝ աջ ոտքից կես թաթ առաջ,
տեղում կրկին թռիչք աջ ոտքի վրա՝ խաղացող ձախ ոտքով հարվածելով աջից կես թաթ առաջ,
հետթռիչք դեպի ձախ՝ ձախ ոտքի վրա՝ միաժամանակ աջ ոտքով հարվածելով ձախ ոտքից կես թաթ առաջ,
կրկին ձախ ոտքի վրա թռիչք տեղում՝ միաժամանակ խաղացող ոտքը խաղացնելով օդում։


== Ծանոթագրություններ ==


== Արտաքին հղումներ ==
Խոշ բիլազիգ պարը «Կարին» համույթի կատարմամբ
Ուսուցողական հոլովակ
Քավոր

Քավոր, պսակադրության և մկրտության ծեսերում սովորութային իրավունքով ավանդաբար ընտրվող պատվավոր անձ, նորապսակների ու մկրտվողի «հոգևոր» հայրը։ Հարսանեկան ծիսակատարությունների ընթացքում քավորին վերապահվում է նորապսակներին «չար ուժերից պահպանելու» դեր։ Հայոց մեջ ընդունված սովորության համաձայն, քավոր լինում էր տոհմական․ նրան փոխելը համարվել է անպատվաբեր։ Սանիկների ընտանիքում նա համարվել է խորագույն հարգանքի արժանի անձ, ուրախությունների ու տխրությունների պարտադիր մասնակիցը։ Ընտանեկան շատ հարցերում որոշում կայացնելու համար հաճախ խորհրդակցել են քավորի հետ և առաջնորդվել նրա խորհուրդներով։ Հարսանիքի ու մկրտության ժամանակ քավոր դառնում է խնջույքների ղեկավարը։ Նորահարսը և նրա գերդաստանի մյուս կանայք հնում պարտավոր էին ցմահ պահպանել քավորի հետ չխոսելու սովորությունը։ Ենթադրվում է, որ քավորը արտացոլում է տոհմի նահապետի երբեմնի սովորութային իրավունքները, որոնց քրիստոնեության ընդունումից հետո տրվեց զուտ ծիսական բնույթ։ Մեր օրերում քավորի հետ կապված մի շարք ծիսակատարություններ վերացել են, մյուսները կրում են ձևական բնույթ։
1348

1348 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1348 թվականն է, 
XIV դարի 48-րդ տարին։


== Դեպքեր ==


== Ծնունդներ ==


== Մահեր ==
(4827) Դարես

(4827) Դարես (անգլ.՝ Dares), աստերոիդ Յուպիտերի տրոյացիներից։ Հայտնաբերվել է 1988 թվականի օգոստոսի 17-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 5,117924 ա. մ., առավելագույնը մոտենում է 4,8804 ա. մ. հեռավորության վրա և հեռանում 5,3555 ա. մ.։ Արեգակի շուրջ մեկ ամբողջական պտույտ է կատարում 4229,01 երկրային օրվա ընթացքում, իր ուղեծրով շարժվելով միջինում 0,085126 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4827) Դարես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պեստում

Պեստում (լատ.՝ Paestum), նախկինում Պոսեյդոնիա (հին հունարեն՝ Ποσειδωνία, լատ.՝ Poseidonia /Posidonia), հունական գաղութ, որը հիմնադրվել է մ.թ.ա. 7-րդ դարում, Լուկանիա շրջանի արևմտյան մասում (այժմյան Սալերնոյից 35 կմ դեպի հարավ-արևելք)։


== Պատմություն ==
Պոսեյդոնիան բարգավաճում է ապրել մ.թ.ա. 540-ական թվականներին և դրանից մի քանի տասնամյակներ հետո։ Մոտ 400 թվականին Պոսեյդոնիան գրավվել էր լուկանների կողմից, ինչը հանգեցրեց հունական և տեղական մշակութային ավանդույթների միախառնմանը։ Մ.թ.ա. 274 թվականին քաղաքը գաղութացվել է հռոմեացիների կողմից, որոնք անվանել են այն Paestum: 9-րդ դարի վերջին Պեստումը կործանվել է սարակինոսների, իսկ 11-րդ դարում՝ նորմանների կողմից։ Պեստումի կործանմանը նպաստում էր տեղանքի ճահճացումը։ Այստեղ մնացած բնակիչները՝ վախենալով մալարիայից, տեղափոխվել են մոտակայքում գտնվող բարձունքի վրա՝ այնտեղ հիմնելով նոր՝ Կապաչո Պեստում քաղաքը։
Այժմյան Պեստումում լավ պահպանվել են մ.թ.ա. 6-րդ դարի կեսերին կառուցված երեք դորիական տաճարներ։ Դրանցից մեկը նվիրված է Աթենասին (այլ ոչ թե Ցերերային, ինչպես նախկինում էին կարծում)։ Պեստումի կենտրոնական մասի հարավում է գտնվում Հերայի սրբավայրը 2 դորիական պերիպտերներով (Հերա I-ի (այսպես կոչված «Բազիլիկը», մ.թ.ա. 6-րդ դարի կես) և Հերա II-ի (այլ ոչ թե Նեպտունի կամ Ապոլլոնի, ինչպես նախկինում էին համարում) (այսպես կոչված «Պոսեյդոնի տաճարը», մ.թ.ա. 5-րդ դարի 2-րդ քառորդ) տաճարները)։
Քաղաքի պատերն ունեն վեց մետր լայնություն և հինգ կիլոմետր պարագիծ։ Հռոմեական ամֆիթատրոնից շատ քիչ է մնացել։ Այս բոլոր ավերակները ներառվել են Համաշխարհային ժառանգության հուշարձանների ցուցակի մեջ։

1968 թվականին Պեստումում հայտնաբերվել է դամբարան (այսպես կոչվող իտալերեն՝ Tomba del tuffatore, «Ջրասուզակի դամբարանը») շատ լավ պահպանված որմնանկարներով (մ.թ.ա. 470 թվական)։ Դա դասական ժամանակաշրջանի հունական որմնանկարչության միակ անսամբլն է, որն ամբողջությամբ պահպանվել է մինչ օրս։ Հինգ որմնանկար, բազմաթիվ այլ անտիկ գտածոների հետ մեկտեղ, այժմ գտնվում են Պեստումի Ազգային հնագիտական թանգարանում։
Ջրասուզակի որմնանկարը (իրականում այնտեղ պատկերված են ոչ թե ջրային պրոցեդուրաներ, այլ խորհրդանշական «ցատկ» դեպի հանգուցյալ աշխարհ), «հունական պատկերավոր գեղանկարչության միակ նմուշն է, որը լավ պահպանվել է արխաիկ և դասական ժամանակաշրջանից։ Այդ ժամանակաշրջանի հազարավոր հունական դամբարանների թվում (մոտավոր մ.թ.ա. 700-400 թվականներ) միայն այդ դամբարանը զարդարված է մարդկանց պատկերներով, որմնանկարներով»։


== Պատկերասրահ ==

		
		
		
		


== Ծանոթագրություններ ==


== Գրականություն ==
Розанов, В. В. Пестум // Мир Искусства. — 1902. — № 2.
Paestum: scavi, studi, ricerche: bilancio di un decennio (1988-1998), a cura di F. Longo. Paestum: Pandemos, 2000.
Ross Holloway R. The Tomb of the Diver // American Journal of Archaeology, 110 (2006), pp. 365–388.


== Արտաքին հղումներ ==
Պեստում Archived 2013-11-02 at the Wayback Machine. (պաշտոնական էջ իտալերեն լեզվով)
Պեստումի մեկնաբանված լուսանկարները և սխեմաները
Բլյուխերի փողոց (Յալթա)

Բլյուխերի փողոց (ռուս.՝ Улица Блюхера), փողոց Ղրիմի Յալթա քաղաքում։ Անվանվել է խորհրդային ռազմական և կուսակցական գործիչ, Խորհրդային Միության մարշալ Վասիլի Կոնստանտինովիչ Բլյուխերի (1889-1938) պատվին։ Սկիզբ է առնում Լոմոնոսովի փողոցից և ավարտվում Սևաստոպոլի խճուղու հետ հատումով։ Երկարությունը 2 կիլոմետր է։


== Նկարագրություն ==
Յալթա քաղաքի Բլյուխերի փողոցը սկսվում է Լոմոնոսովի փողոցից, հատում Բիրյուկովի փողոցը, Պիրոգովի փողոցը, Գրիբոյեդովի փողոցը, Ուկրաինական փողոցը, Գորկու փողոցը և ավարտվում Սևաստոպոլի խճուղու հետ հատումով։ Փողոցում կա համարակալված 84 շինություն։ Երկարությունը 2 կիլոմետր է։
Բլյուխերի փողոցի փոստային դասիչներն են՝ 298600, 298604, 298607։
Փողոցն անվանվել է խորհրդային ռազմական և կուսակցական գործիչ, Խորհրդային Միության մարշալ Վասիլի Կոնստանտինովիչ Բլյուխերի (1889-1938) պատվին։ Նա մասնակցել է Առաջին համաշխարհային պատերազմին։ 1917 թվականի Փետրվարյան հեղափոխությունից հետո հեղափոխական գործունեություն է ծավալել Սամարայում։ Աշխատել է որպես Հեռավորարևելյան ժողովրդական հանրապետության ռազմական նախարար (1921–1922)։ Եղել է համառուսաստանյան կենտգործկոմի, ԽՍՀՄ կենտգործկոմի անդամ, ՀամԿ(բ)Կ ԿԿ անդամության թեկնածու։ Պարգևատրվել է Լենինի, Կարմիր դրոշի՝ 5 (առաջին շքանշանակիրը), Կարմիր աստղի (առաջին շքանշանակիրը) շքանշաններով։


== Ծանոթագրություններ ==


== Աղբյուրներ ==
Улица Блюхера в Ялте
Подробная карта улица Блюхера, город Ялта со спутника с номерами домов, индекс и маршруты, Яндекс, Гугл карта


== Արտաքին հղումներ ==
г. Ялта, улица Блюхера
Ժողովածու (2503)

Ժողովածու (2503), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2503 թվի տակ։ Ձեռագիրը գրվել է 1642-1648 թվականներին Մկրտիչ աբեղա գրիչի կողմից։ Ծաղկող՝ Սիմեոն Րաբունի, Ստեփանոս հայանա։ Ստացողը եղել է Մովսեսն։ Գրված է թղթի վրա, որը ունի 16,3×12,1 չափս։ Ձեռագիրը կազմված է 499 թերթից։ Գրված է միասյուն, բոլորգիրով։ Ունի կիսախորան, լուսանցազարդ մանրանկարներ։ Կազմը` կիսախորան, լուսանցազարդ, աստառը՝ շերտազարդ զարգտհյուս մետաքս։ Հիշատակարաններ՝ 328ա, 364ա։


== Բովանդակություն ==
Դիոն․ Արիստպագացւոյ Յաղագս երկնային քահանայապետութեան։
Պատմութիւն Դիոնեսիոսի։
Դաւթի և Յակոբայ լուծմունք Դիոնեսիոսի։
Պատմութիւն Դիոնեսիոսի (թրգմ․ Ստ․ Լեհացի)։


== Ծանոթագրություններ ==
(1771) Մակովեր

(1771) Մակովեր (անգլ.՝ Makover), աստերոիդ աստերոիդների հիմնական գոտում։ Հայտնաբերվել է 1968 թվականի հունվարի 24-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,120095 ա. մ., առավելագույնը մոտենում է 2,568 ա. մ. հեռավորության վրա և հեռանում 3,6722 ա. մ.։ Արեգակի շուրջ մեկ ամբողջական պտույտ է կատարում 2013,03 երկրային օրվա ընթացքում, իր ուղեծրով շարժվելով միջինում 0,178835 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1771) Մակովեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քրիստինա Սերեդինա

Քրիստինա Սերգեևնա Սերեդինա (ռուս.՝ Кристина Сергеевна Середина, դեկտեմբերի 24, 1994(1994-12-24), Թարազ, Ղազախստան), ռուս ռեգբիստ, Մոսկվայի ԲԿՄԱ ակումբի և Ռուսաստանի ռեգբի-7 և ռեգբի-15 կանանց հավաքականների խաղացող։  Ռուսաստանի սպորտի վաստակավոր վարպետ։


== Կենսագրություն ==
Նախքան ռեգբիի անցնելը Քրիստինան զբաղվել է հանդբոլով․ այդ մարզաձևում կարիերան ավարտել է նախքան նրան հրավիրելը մասնակցելու ռեգբիի մարզումներին։ Ռուսաստանի հավաքականում ընդգրկվել է 2014 թվականից։ 2014, 2016, 2018 և 2019 թվականներին ճանաչվել է Եվրոպայի ռեգբի-7 առաջնության չեմպիոն, 2016 թվականին՝ Եվրոպայի ռեգբի-15 առաջնության բրոնզե մեդալակիր։ Ռուսաստանի համար չորրորդ հաղթական Եվրոպայի 2017 թվականի առաջնությունը բաց է թողել վնասվածքի պատճառով։ Ռուսաստանի սպորտի վաստակավոր վարպետ։
2021 թվականին հանդես է եկել Եվրոպայի ռեգբիի առաջնության երկու էտապներում՝ Լիսաբոնում և Մոսկվայում՝ նվաճելով Եվրոպայի չեմպիոնի հինգերորդ տիտղոսն իր կարիերայի ընթացքում։ Նույն թվականի հուլիսին ընդգրկվել է Ռուսաստանի օլիմպիական կոմիտեի հայտացուցակում՝ մասնակցելու Տոկիոյի Օլիմպիական խաղերին։ Նույն թվականին ԱՄԷ-ում Համաշխարհային սերիայի երկրորդ էտապում հայտնվել է մրցաշարի խորհրդանշական հավաքականում։
2022 թվականի հունվարի 28-ին Սևիլիայի համաշխարհային սերիայի էտապի՝ Լեհաստանի դեմ խաղում (հաղթանակ 29:5) Սերեդինան վաստակել է 300-րդ միավորը։
Ռեգբի-7-ի հավաքականում Սերեդինան ոչ միայն փորձեր է անում, այլև կանոնավոր կերպով կատարում է իրացումները. համաշխարհային սերիայի 158 խաղում հավաքել է 39 փորձ և կատարել 58 իրացում՝ հավաքելով 308 միավոր (մեկ անգամ ստացել է դեղին քարտ)։


== Ծանոթագրություններ ==
Բուալեմ Սանսալ

Բուալեմ Սանսալ (ֆր.՝ Boualem Sansal, արաբ․՝ بوعلام صنصال‎‎, հոկտեմբերի 15, 1949(1949-10-15)[…], Théniet El Had, Théniet El Had District, Tissemsilt Province, Ալժիր), ալժիրցի գրող, ստեղծագործել է ֆրանսերեն։ Բազմաթիվ գրական մրցանակների դափնեկիր է։ Արվեստի և գրականության շքանշանի կավալեր է (2012)։


== Կենսագրություն ==
Բուալեմ Սանսալը ծնվել է 1949 թվականի հոկտեմբերի 10-ին Տենիետ Էլ Հադում։ Հայրը՝ Աբդելկադեր Սանսալը, Մարոկկոյի հարուստ ընտանիքից էր, որտեղից փախել է Ալժիր։ Մայրը՝ Հաջիջա Բենալուշը, ուներ եվրոպական կրթություն։ Բուալեմն ավարտել է Ալժիրի Ազգային պոլիտեխնիկական դպրոցը՝ ինժեների դիպլոմով։ Այնուհետև ստացել է տնտեսագիտության դոկտորի աստիճան։ Ալժիրի արդյունաբերության նախարարությունում աշխատել է որպես ուսուցիչ, խորհրդատու, գործարար և ավագ պետական ծառայող։ Սկսել է գրել հիսուն տարեկանում, այն բանից հետո, երբ ազատվել է հանրային ծառայությունից, քանի որ դեմ է արտահայտվել կրթության բռնի արաբացմանը և իսլամի աճին։ Գրողի ստեղծագործական ուղու սկիզբը տեղի է ունեցել Ալժիրում քաղաքացիական պատերազմի ժամանակ։ Չնայած գրաքննությանը և իր հասցեին արված սպառնալիքներին՝ Բուալեմը կնոջ և երկու դուստրերի հետ ապրում է Բումերդեսում։ Գրողը հետևողականորեն դեմ է Ալժիրում իսլամական ծայրահեղականության աճին և Ալժիրի հասարակության մտավոր և բարոյական հիմքերի պահպանմանը։


== Ստեղծագործություններ ==
«Բարբարոսների երդումը» (ֆր.՝ Le Serment des barbares, 1999)
«Սնամեջ ծառի խելագար երեխան» (ֆր.՝ L'Enfant fou de l'arbre creux, 2000)
«Ասա դրախտ» (ֆր.՝ Dis-moi le paradis, 2003)
«Հարագա» (ֆր.՝ Harraga, 2005)
«Գերմանական Գյուղ, կամ Շիլլեր եղբայրների Օրագիրը» (ֆր.՝ Le Village de l'Allemand ou Le Journal des frères Schiller, 2008)
«Դարվինի փողոց» (ֆր.՝ Rue Darwin, 2011)
«2084: աշխարհի վերջը» (ֆր.՝ 2084: la fin du monde, 2015)
«Գնացք դեպի էրլինգեն» (ֆր.՝ Le Train d'Erlingen, 2018)


== Մրցանակներ ==
Ֆրանսիայի Գիտությունների ակադեմիայի մրցանակ (2015)
Ֆրանսիական վերածննդի ոսկե մեդալ (2014)
Ֆրանկոֆոն մրցանակ (2013)
Գերմանական գրահրատարակիչների համաշխարհային մրցանակ (2011)
Էդուար Գլիսանի մրցանակ
Լուի Գիյու մրցանակ (2008)
Նեսիմ Հաբիֆի մրցանակ
RTL - Lire մրցանակ (2008)
Միշել Դարդի մրցանակ
Արևադարձային մրցանակ (1999)
Մրցանակ առաջին վեպի համար (1999)2012 թվականին «Դարվինի փողոց» վեպի համար Բուալեմն արժանացել է արաբական սիրավեպ մրցանակի, սակայն չի ստացել մրցանակը Երուսաղեմի միջազգային գրական փառատոնին մասնակցության պատճառով։ Գրողը մրցակիցների կողմից քննադատությանը պատասխանել է․ «Ես զբաղվում եմ գրականությամբ, ոչ թե պատերազմով... գրականությունը հրեական, արաբական կամ ամերիկյան չէ։ Այն պատմում է բոլորին ուղղված պատմություններ»։


== Ծանոթագրություններ ==
Ոսկե դպրոց

«Ոսկե Դպրոց», հայկական կատակերգական սիթքոմ։ Հեռաձարկվել է «Արմենիա Պրեմիում» հեռուստաալիքով։ Պրեմիերան տեղի է ունեցել 2017 թվականի հոկտեմբերի 17-ին և ավարտվել է 2018 թվականի դեկտեմբերի 31-ին։
Սիթքոմը հերարձակվել է նաև «Արմենիա ՀԸ» եթերում։


== Սյուժե ==
Ռոբերտ Թովմասյանը 30-ին մոտ երիտասարդ է։ 25 տարեկանում ֆինանսական խնդիրների պատճառով նա կողոպտում է մաքսայինի կաշառակեր պետի տունը։
Կաղողպուտից հետո ոստիկանները սկսում են հետապնդել Ռոբին և նա թանկարժեք քարերով և ոսկով պայուսակը ստիպված թաքցնում է հողի տակ։ 5 տարի բանտում անցկացնելուց հետո Ռոբը դուրս է գալիս և հայտնաբերում, որ թաքցրած պայուսակի հողատարածքի վրա կառուցվել է դպրոց։ Նա խաբեությամբ աշխատանքի է ընդունվում դպրոցում՝ որպես պատմության ուսուցիչ, որպեսզի կարողանա ընթացքում փորել և հանել պայուսակը։ Պարզվում է, որ Ռոբը պետք է դասավանդի դպրոցի ամենաանկարգ 11-ի Բ դասարանին, ովքեր նրա կյանքը վերածում են դժոխքի։ Այս ամենի մեջ Ռոբի կյանքում կա միակ լուսավոր կետը. նա սիրահարվում է դասարանի դասղեկ՝ Լուսինեին, ով երկար տարիներ ընկերություն է անում Արմենի հետ և պատրաստվում է նշանվել։


== Դերերում ==


== Ծանոթագրություններ ==
Գունդայեթ

Գունդայեթ (վրաց.՝ გუნდაეთი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 750 մետր բարձրության վրա։ Շրջկենտրոն Ճիաթուրայից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 240 մարդ։


== Ծանոթագրություններ ==
Կվրախ (Սիսիանի շրջան)

Կվրախ, գյուղ Հայկական ԽՍՀի Սիսիանի շրջանում։ Գտնվում էր Որոտանի շրջանի ավազանի Այրիգետի ձախ ափին։
Կիվրագ անվանումնով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
1940 թվականին գյուղը լքվել է։ Բնակիչները տեղափոխվել են Սոֆլու գյուղ։ Կվրախի ավերակները գտնվում են Դաստակերտ գյուղից 2 կմ հյուսիս-արևմուտք, սարալանջին։ Պահպանվել են որոշ շինություններ, որոնք օգտագործվում են որպես գոմեր։


== Բնակչություն ==
Կվրախի ազգաբնակչության փոփոխությունը.


== Ծանոթագրություններ ==


== Արտաքին հղումներ ==
Հնակենսաբանություն

Հնակենսաբանությունը (անգլ. archaeobiology կամ palaeoethnobiology) գիտություն է անցյալ դարաշրջանների մարդու և նրա գործունեության հետ առնչված կենդանի օրգանիզմների մասին։ Ի տարբերություն հնէակենսաբանության [1] (անգլ. palaeontology), որի ուսումնասիրության առարկա են հանդիսանում բոլոր անցյալ երկրաբանական ժամանակաշրջանների կենդանի օրգանիզմները և որի մի ճյուղն է հանդիսանում նաև հնակենսաբանությունը, ժամանակագրորեն վերջինիս հետազոտության ոլորտն ընդգրկում է միայն չորրորդական ժամանակաշրջանը [2] (այսինքն, երբ մարդն արդեն գոյություն է ունեցել)։ Հնակենսաբանության հիմնական ճյուղերն են հնաբուսաբանությունը [3] և հնակենդանաբանությունը։ Ֆիզիկական մարդաբանությունը [4] ևս հնակենսաբանության ճյուղերից է։
(8858) Կորնուս

(8858) Կորնուս (անգլ.՝ Cornus), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 6-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,392752 ա. մ., առավելագույնը մոտենում է 1,9385 ա. մ. հեռավորության վրա և հեռանում 2,847 ա. մ.։ Արեգակի շուրջ մեկ ամբողջական պտույտ է կատարում 1351,9 երկրային օրվա ընթացքում, իր ուղեծրով շարժվելով միջինում 0,266292 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8858) Կորնուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գորենկա (գյուղ, Դուխովշչինսկի շրջան)

Գորենկա (ռուս.՝ Горенка), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալբոնդոն

Ալբոնդոն (իսպ.՝ Albondón), քաղաք և մունիցիպալիտետ Իսպանիայում, մտնում է Գրանադա նահանգի, ինչպես նաև Անդալուսիա ինքնավար մարզի մեջ։ Մունիցիպալիտետը գտնվում է Կոստա Տրոպիկալ շրջանում։ Տարածքը՝ 35 կմ²։ Բնակչությունը՝ 883 մարդ (2010 թվականի տվյալներով)։ Պրովինցիայի ադմինիստրացիայից ունի 110 կմ հեռավորություն։


== Ժողովրդագրություն ==


== Արտաքին հղումներ ==
Situación de Albondón
Սան Ժոզե դու Ռիու Կլարու

Սան Ժոզե դու Ռիու Կլարու (պորտ.՝ São José do Rio Claro), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հարավարևմտյան մասում։ Բնակչությունը կազմում է 14 434 մարդ՝ 2006 թվականի տվյալներով։ Գրավում է 5 057,854 կմ2 տարածք։ Բնակչության խտությունը կազմում է՝ 2,9 մարդ/կմ2։


== Պատմություն ==
Քաղաքը հիմնադրվել է 1979 թվականի դեկտեմբերի 20-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 132.386.016,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 9.693,64 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,754 (տվյալները ՄԱԿ-ի զարգացման ծրագրի)։


== Ծանոթագրություններ ==
Բյուսիյի

Բյուսիյի (ֆր.՝ Bucilly), համայնք Ֆրանսիայում, Պիկարդիա մարզի Էնա գավառում։ Մտնում է Իրսոն կանտոնի կազմի մեջ։ Հանդիսանում է Վերվեն շրջանի օկրուգը։
Համայնքի INSEE կոդ՝ 02130։


== Բնակչություն ==
Համայնքի բնակչությունը 2010 թվականին կազմում էր 195 մարդ։


== Տնտեսություն ==
2010 թվականի տվյալներով 129 աշխատունակ տարիքի մարդկանցից (15-64 տարեկան) 93-ը տնտեսապես ակտիվ էին, 36-ը անգործունակ (ակտիվության ցուցանիշը՝ 72,1 %, 1999 թվականին եղել է՝ 65,4 %)։ 93 աշխատունակ բնակիչներից 83-ը աշխատում էին (47 տղամարդ և 36 կին), անաշխատանք էին 10-ը (3 տղամարդ և 7 կին)։ 36 անգործունակ մարդկանցից 6-ը աշակերտներ կամ ուսանողներ են, 19-ը թոշակառու, 11-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բյուսիյի (ֆր.)
Տերեկ

Տերեկ, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սաադանաիո

Սաադանաիո (վրաց.՝ საადანაიო), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 150 մետր բարձրության վրա։ Շրջկենտրոն Սենակից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 14 մարդ։


== Ծանոթագրություններ ==
Կուտուզով (ֆիլմ)

«Կուտուզով» (ռուս.՝ «Кутузов»), խորհրդային լիամետրաժ գեղարվեստական սև-սպիտակ ֆիլմ, որը նկարահանել է ռեժիսոր Վլադիմիր Պետրովը «Մոսֆիլմ» կինոստուդիայում 1943 թվականին։


== Սյուժե ==
Ֆիլմը ներառում է 1812 թվականի պատերազմի իրադարձությունները և պատմում է Միխայիլ Իլարիոնովիչ Կուտուզովի՝ Սմոլենսկի իշխանի, ռուս զորավարի, ֆելդմարշալի, Ալեքսանդր Սուվորովի աշակերտի անձի մասին։


== Դերերում ==
Ալեքսեյ Դիկի – գեներալ-ֆելդմարշալ Միխայիլ Իլարիոնովիչ Կուտուզով
Նիկոլայ Օխլոպկով – հետևակազորի գեներալ Միխայիլ Բարկլայ-դը-Տոլի
Սերգեյ Զաքարիաձե – հետևակազորի գեներալ Պյոտր Իվանովիչ Բագրատիոն
Վլադիմիր Գոտովցև – հեծելազորի գեներալ Լեոնտի Լեոնտևիչ Բենիգսեն, գլխավոր շտաբի պետ
Նիկոլայ Տիմչենկո – կայսր Ալեքսանդր I
Նիկոլայ Ռիժով – Վոլկոնսկի
Սեմյոն Մեժինսկի – կայսր Նապոլեոն Բոնապարտ 
Եվգենի Կալուժսկի – մարշալ Լուի Ալեքսանդր Բերտյե
Նիկոլայ Բրիլինգ – մարշալ Յոախիմ Մյուրատ
Արկադի Պոլյակով – մարշալ Լուի Նիկոլա Դավու 
Սերգեյ Բլիննիկով – հեծելազորի գեներալ Մատվեյ Իվանովիչ Պլատով
Կոնստանտին Շիլովցև – գեներալ-լեյտենանտ Պյոտր Պետրովիչ Կոնովնիցին
Բորիս Չիրկով – Դենիս Վասիլևիչ Դավիդով
Վլադիմիր Երշով – հուսար
Իվան Սկուրատով – զինվոր Սեմյոն Ժեստյաննիկով
Միխայիլ Պուգովկին – զինվոր Ֆեդյա
Ալեքսանդր Ստեպանով – մարշալ Միշել Նեյ
Գավրիիլ Տերեխով – գեներալ Բատիստ ԼորիստոնԼուսագրերում նշված չեն․

Ալեքսանդրա Դանիլովա – գյուղի ավագ  Վասիլիսա Կոժինա
Վլադիմիր Ուրալսկի – գեներալ
Մարիա Յարոցկայա – գյուղացի
Միխայիլ Սադովսկի – սպա
Վլադիմիր Սոլովյով – ֆրանսիացի գեներալ
Պետեր Ռեպնի – զինվոր
Եվգենի Գրիգորև – պարտիզան


== Նկարահանող խումբ ==
Սցենարի հեղինակ՝ Վլադիմիր Սոլովյով
Ռեժիսոր՝ Վլադիմիր Պետրով
Օպերատոր՝ Բորիս Արեցկի, Միխայիլ Գինդին
Նկարիչ՝ Վլադիմիր Եգորով
Կոմպոզիտոր՝ Յուրի Շապորին
Տնօրեն՝ Յակով Անցելովիչ


== Տնային տեսանյութ ==
2000-ականների սկզբին ֆիլմը թողարկվել է տնային տեսաերիզներով «Մաստեր Թեյփ» ընկերության կողմից։


== Ծանոթագրություններ ==


== Արտաքին հղումներ ==
«Կուտուզով» ֆիլմը «Энциклопедия отечественного кино» կայքում (ռուս.)
Բալտալի

Բալտալի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ըմբշամարտի Եվրոպայի առաջնություն 2010

Ըմբշամարտի Եվրոպայի առաջնություն 2010, անցկացվել է 2010 թվականի ապրիլի 13-ից 18-ը Ադրբեջանի մայրաքաղաք Բաքվում։


== Մեդալներ ==


== Թիմերի ռեյտինգ ==


== Մեդալակիրներ ==


=== Ազատ ոճ (տղամարդիկ) ===


=== Հունահռոմեական ===


=== Ազատ ոճ (կանայք) ===


== Աղբյուրներ ==
Առաջնության արդյունքերը uww-eu.org կայքում(չաշխատող հղում)
Պ. Պ. Բաժովի տուն-թանգարան

Պ. Պ. Բաժովի տուն թանգարան հուշահամալիր (ռուս.՝ Мемориальный дом-музей П. П. Бажова), տուն-թանգարան Եկատերինբուրգ քաղաքում, որտեղ ապրել է ուրալցի գրող Պավել Պետրովիչ Բաժովը։


== Պատմություն  և  նկարագրություն ==
Տունը կառուցել է ինքը`  Պավել Պետրովիչ Բաժովը։ Իր բոլոր ոտեղծագործությունները, այդ թվում ամենահայտնի պատումների գրքերը` «Մալախիտե զարդատուփ» (1939 թ.), «Հեռավոր-մերձավորը» (1949 թ.), Բաժովը գրել է այստեղ, Հայրապետական    (ներկայիս` Չապաևի) և Բոլոտնի (ներկայիս` Բոլշակովի) փողոցների անկյունում գտնվող տանը։
1906 թվականից, մինչև նոր տան շինարարությունը, Բաժովը բնակվել է մինչև մեր օրերը չպահպանված Բոլոտնայա փողոցի խաչմերուկից ոչ հեռու գտնվող փոքրիկ տանը։ 1911 թվականին Բաժովը սկսեց կառուցել իր նոր տունը։ 1914 թվականից մինչև Կամիշլով տեղափոխվելը Բաժովների ընտանիքը բնակվում էր այստեղ։ 1923 թվականին  Պավել Պետրովիչը վերադարձավ այս տուն և բնակվեց այստեղ մինչև իր կյանքի վերջը։ Գրողի մահից հետո մինչև 1968 թվականն այս տանը բնակվել է նրա կինը` Վալենտինա Ալեքսանդրովնան։  


== Ցուցադրություններ ==
Թանգարանը հիմնադրվել է քաղաքային խորհրդի գործադիր կոմիտեի 1966 թվականի մարտի 22-ի որոշմամբ և Ռուսաստանի Դաշնության Մշակույթի նախարարության 1967 թվականի մարտի 1-ի, Սվերդլովսկ քաղաքում Պ. Պ. Բաժովի թանգարան կազմակերպելու մասին  № 117 հրամանով։
1969 թվականի փետրվարի 3-ից թանգարանային ցուցադրությունները բացվեցին այցելուների համար։ 
Թանգարանի առանձնահատկությունն այն է, որ տանն ամեն ինչ մնացել է այնպես, ինչպես եղել է գրողի կենդանության օրոք։ Թանգարանը մտել է Ուրալի գրողների միացյալ թանգարանների կազմի մեջ։


== Նկարագրություն ==
Դեպի Չապաևի (Հայրապետական) փողոցը տունն ուղղված է շքահանդեսային փայտյա սանդղամուտքով և երեք պատուհաններով, իսկ դեպի Բոլշակովի (Բոլոտնայա) փողոցը` հասարակ շրջակալներով հինգ պատուհաններով։ Տունն ունի չորս սենյակ, խոհանոց և նախասենյակ, որը տանում է դեպի Պավել Պետրովիչի կաբինետ, որն էլ միաժամանակ համարվում էր ավագ Բաժովների ննջասենյակը։ Կաբինետում Պավել Պետրովիչն ընդունում էր բազմաթիվ այցելուների։ Ճաշասենյակը գտնվում էր կաբինետի դիմաց։  
Նախագծով տունը միհարկանի էր, գերանակապ, աղյուսե գետնախարսխով։ Տան կողքին պահպանվել էր այգին, որտեղ ամեն ինչ տնկվել էր Բաժովների կողմից, լորենիներ, կեչիներ, խնձորենիներ, յասամաններ, թխկենիներ և բալենիներ, իսկ բանջարանոցում`  լորենու տակ, դրված էր սեղանիկ, որտեղ գրողը հաճախ ընդունում էր իր հյուրերին, արոսենու տակ էլ դրված էին գրողի սիրելի նստարանները։
Բաժովի գրադարանում կային շուրջ 2000 գրքեր, որոնցից շատերի վրա առկա էին Բաժովի ծանոթ և մտերիմ գրողների ինքնագրերը։


== Ծանոթագրություններ ==
Այչենոկ (գետ)

Այչենոկ (ռուս.՝ Айченок), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Այա գետի ձախ ափով՝ 6 կմ հեռավորության վրա։ Գետի երկարությունը 12 կմ է2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեօբյան ավազանային երկրամասին, գետի ջրատնտեսային տեղամասը Կատուն գետն է, գետի ավազանատակը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010100312115100007142
Հիդրոլոգիական ուսումնասիրությունների կոդը - 115100714
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
В статье использована информация, предоставленная Федеральным агентством водных ресурсов из перечня водных объектов, зарегистрированных в государственном водном реестре по состоянию на 29.03.2009.
Կիննու (այլ կիրառումներ)

Կիննու անունը կամ տերմինը կարող է վերաբերել հետևյալ հոդվածներին․

Կիննու - գյուղ Էստոնիայի Կուուսալու շրջանի կազմում։
Կիննու - գյուղ Էստոնիայի Տոռմա շրջանի կազմում։
Կիննու - գյուղ Էստոնիայի Ռեպինա շրջանի կազմում։
Կիննու - գյուղ Էստոնիայի Վենդռա շրջանի կազմում։
Կիննու - գյուղ Էստոնիայի Պիհտլա շրջանի կազմում։
Կիննու - գյուղ Էստոնիայի Վալյալա շրջանի կազմում։
Կիննու - գյուղ Էստոնիայի Վիննու շրջանի կազմում։
Հանա Սթոքինգ

Հանա Սթոքինգ (անգլ.՝ Hannah Stocking, փետրվարի 4, 1993(1993-02-04), Ashland, Օրեգոն), համացանցի ամերիկացի աստղ և մոդել։ Նա ունի ավելի քանի 3 միլիոն բաժանորդագիր YouTube-ում։


== Կյանք և կարիերա ==
Սթոքինգը ծնվել է Կալիֆոռնիա նահանգի Լոս Անջելես քաղաքում։ Նրա ծնողներն են Ջոն և Հոլիս Սթոքինգները, նա նաև ունի քույր՝ Ռուբին։ Նա ունի հունական, հայկական, հունգարական և ուկրաինական ծագում։ Նա նշել, որ իր ընտանիքի իրական ազգանունը եղել է Սիագրիս։ Նա հաճախել է Աշլենդի ավագ դպրոցը Օրեգոն նահանգում։ Հետագայուն նա տեղափոխվել է Կալիֆոռնիա և հաճախել Կալիֆոռնիայի Դոմինիկյան Համալսարան, որտեղ նա սովորել է կենսաբանություն և քիմիա։ Խաղացել է վոլեյբոլի համալսարանական թիմում։
Նա սկսել է տեսանյութեր նկարել և տեղադրել Vine-ում։ Նրա առաջին տեսանյութը տեղադրվել է 2013 թվականի օգոստոսի 1-ին։ 2016 թվականին նրա հետևորդների քանակը շատացել է այն բանից հետո, երբ նա սկսել է ընկերություն անել Լելե Պոնսի, Ինանա Սարկիսի և Shots Studios-ի այլ աստղերի հետ։ Նա Լելե Պոնսի հետ միասին նկարականվել է Blink-182 խմբի «She’s Out of Her Mind» երգի տեսահոլովակում։
Սթոքինգի ներկայումս բնակվում է Լոս Անջելեսում։


== Ծանոթագրություններ ==


== Արտաքին հղումներ ==
Հանա Սթոքինգ Ֆեյսբուքում
Լեռնային խաղտտնիկ

Լեռնային խաղտտնիկ, խաղտտնիկների ընտանիքի պատկանող թռչուն։


== Նկարագրությունը ==
Լեռնային խաղտտնիկի մարմնի վերին մասը մոխրագույն է, պոչը և թևերը գորշասև են, պոչի եզրային փետուրները սպիտակ են, կոկորդը և որովայնը՝ սպիտակավուն, որովայնը և պոչը ծածկող փետուրները՝ դեղնավուն։ Պոչը մարմնից երկար է։ Գարնանը արուի կոկորդը սև է, հոնքանման շերտը՝ սպիտակ։ Էգը նման է արուին՝ փետրավորման ավելի մեղմ երանգներով, կտուցը սև է, ոտքերը՝ մոխրագույն։ 
Քաշը՝ 14-21 գ է, թևի երկարությունը՝ 77-88 մմ։
Աչքի է ընկնում սլացիկ կեցվածքով և պոչի անհանգիստ ու անդադար շարժումներով։


== Կենսակերպը ==
Հայաստանում բնադրվող, չվող թռչուն է։ Գարնանը վերադառնում է մարտ-ապրիլ ամիսներին։ Չվում է առանձնյակներով կամ փոքր խմբերով։ Տարածված է լեռնային վայրերում, նախապատվությունը տալիս է գետերի ափերին։


== Բազմացումը ==
Բնադրվում է մայիս-հունիս ամիսներին, բույնը տեղադրում է քարերի ճեղքերում, ծառերի արմատների միջև եղած խորշերում, գետնին, շենքերի տանիքներում և այլուր։ 
Դնում է 4-5 շիկաերկնագույն, գորշ պտերով ձվեր։ Սնվում է ջրային և խոնավ վայրերի անողնաշարավոր կենդանիներով։


== Տարածվածություն ==
Տարածված է Եվրոպայում, Ասիայում, Աֆրիկայում, Մադագասկարում։


== Աղբյուրներ ==
Բոյալի (այլ կիրառումներ)

Բոյալի անվանումը կարող է ունենալ հետևյալ կիրառումները․

Բոյալի - գյուղ Արևմտյան Հայաստանում, Էրզրումի վիլայեթի Երզնկայի գավառում,
Բոյալի - գյուղ Արևելյան Հայաստանում, Կարսի մարզի Կարսի գավառում։
Ղզլարքյոյ

Ղզլարքյոյ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գեղեցկության վտանգը (ֆիլմ)

«Գեղեցկության  վտանգը» (աֆրիկաանս՝ Skoonheid, անգլ.՝ Beauty), ռեժիսոր Օլիվեր Հերմանուսի ֆիլմը։ 2011 թվականին ֆիլմը ՀԱՀ-ից ներկայացվել է Օսկար մրցանակի «օտարալեզու լավագույն ֆիլմ» անվանակարգում, սակայն վերջնական փուլ չի անցել։ Ֆիլմն առաջին անգամ ցուցադրվել է 2011 թվականի մայիսին Կաննի կինոփառատոնում, «Հատուկ  հայացք» (Un Certain Regard) ծրագրի շրջանակներում։


== Սյուժե ==
Ֆրանսուան նվիրված ամուսին է և երկու դուստրերի հայր։ Հարավաֆրիկյան Բլումֆոնտեյն քաղաքը, որտեղ նա ապրում է, ոչնչով չի տարբերվում ժամանակակից արևմտյան բնակավայրերից, միակ տարբերությունը այն է, որ այստեղ խոսում են աֆրիկաանս լեզվով։ Տեսարաններից մեկում բացահայտվում է Ֆրանսուայի իրական բնավորությունը, նրա ընկերների շրջապատում սևամորթներն ու մետիսները հարգի չեն, չնայած պետական ապարտհեյդը վերացել է, սակայն անձնականը դեռևս շատ է տարածված։ Բացի այդ գլխավոր հերոսը գաղտնի համասեռամոլ է և ընտանիքի առկայությունը նրան չի խանգարում սեռական կապեր ունենալ նույնասեռական ընկերների հետ։ Իր աղջկա հարսանիքին Ֆրանսուան հանդիպում է գեղեցիկ երիտասարդ Քրիստիանին և համակվում նրանով։ Այդ պահից սկսած հերոսը հետապնդում է երիտասարդին։ Իր ցանկալի օբյեկտին հանդիպելու համար նա գոծնական ուղևորության է մեկնում Քեյփթաուն, որտեղ բնակվում է Քրիստիանն իր ծնողների հետ։ Այստեղ տղամարդը բառացիորեն կրնկակոխ հետևում է երիտասարդին, նրան աչքից բաց չի թողնում քոլեջում, փողոցում, ծովափում։ Եվ այդպիսի «պատահական» հանդիպումներից մեկի ժամանակ Ֆրանսուան բռնաբարում է Քրիստիանին։   


== Դերերում ==
Դեոն Լոց՝ Ֆրանսուա վան Հերդեն
Ռոելին Դանեել՝ Անիկա վան Հերդեն
Սու ԴԻպևեն՝ Մարիկա Ռուդթ
Չարլի Կիգեն՝ Քրիստիան Ռուդթ
Ալբերտ Մարից՝ Վիլեմ Ռուդթ
Միշել Սքոթ՝ Ելենա վան Հերդեն


== Պարգևներ ==
2011 թվականին Կաննի կինոփառատոնում ֆիլմն արժանացել է «Queer Palm» մրցանակի
Ցյուրիխի կինոփառատոնում դերասան Դեոն Լոթզն արժանանում է  «հատուկ  հիշատակություն» մրցանակի
2012 թվականին «Կողք կողքի» կինոփառատոնում արժանանում է Լավագույն խաղարկային ֆիլմ մրցանակի


== Ծանոթագրություններ ==
Մանգութ

Մանգութ, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Էմմանուել Անատի

Էմմանուել Անատի (իտալերեն՝ Emmanuel Anati, մայիսի 14, 1930(1930-05-14), Ֆլորենցիա), իտալացի հնագետ։


== Կենսագրություն ==
Էմմանուել Անատին ծնվել է Ֆլորենցիայում 1930 թվականին հրեական ծագում ունեցող Հյուգո և Էլզա Կաստելնուովոների ընտանիքում։
1948 թվականին ավարտել է Հռոմի Ռիգի քոլեջը, այնուհետև տեղափոխվել է Երուսաղեմ։ 1952 թվականին ավարտել է Երուսաղեմի հրեական համալսարանի հնագիտության ֆակուլտետը։ 1959 թվականին Հարվարդի համալսարանում մասնագիտացել է մարդաբանության և սոցիոլոգիայի բնագավառում։ 1960 թվականին գրականության դոկտորի աստիճան է ստացել Սորբոնի համալսարանից։
Անատին հնագիտական հետազոտություններ և պեղումներ է արել Իսրայելում (հատկապես Նեգեև անապատում), Իսպանիայում, Ֆրանսիայում և եվրոպական այլ երկրներում։ Հիմնվելով Սինայի թերակղզում իր բացահայտումների արդյունքների վրա Անատին դարձել է այն թեզի կողմնակից, որ բիբլիական Սինայ լեռը չպետք է նույնացնել Գեբել Կատերինայի, այլ Հար Կարկոմի հետ։
1960-ական թվականներին ուսումնասիրել է Կամոնիկա հովիտը, որտեղ գտնվող ժայռապատկերները համարվում են Եվրոպայի ամենամեծ ժայռապատկերային արվեստի նմուշներ։ Նախապատմական և ցեղային արվեստի ուսումնասիրության և մշակութային ժառանգության ընդլայնմանը նպաստելու նպատակով` 1964 թվականին Անատին Կամպո դե Պոնտեում հիմնադրել է Կամունո նախապատմական հետազոտությունների կենտրոնը։
1962 թվականին ամուսնացել է Արիելա Ֆրադկինի հետ։ 


== Աշխատություններ ==
Palestine Before the Hebrews: A History, From the Earliest Arrival of Man to the Conquest of Canaan, 1963
Mountain of God, 1986
Camonica Valley: A Depiction of Village in the Alps From Neolithic Times to the Birth of Christ as Revealed by Thousands of Newly found Rock Carvings, 1961
Camonica Valley, 1961
Evolution and style in Camunian rock art: An inquiry into the formation of European civilization, 1976
Les mystères du mont Sinaï, 2000


== Ծանոթագրություններ ==
Միլթոն Սիլլս

Միլթոն Ջորջ Գուստավուս Սիլլս (անգլ․՝ Milton Sills, հունվարի 12, 1882(1882-01-12), Չիկագո, Իլինոյս, ԱՄՆ - սեպտեմբերի 15, 1930(1930-09-15), Բրենթվուդ, Լոս Անջելես, Լոս Անջելես, Կալիֆոռնիա, ԱՄՆ), թատրոնի և համր կինոյի ամերիկացի հայտնի դերասան, Ամերիկյան կինոարվեստի ակադեմիայի հիմնադիրներից մեկը։


== Կենսագրություն ==
Ծնվել է հարուստ ընտանիքում։ Հայրը զբաղվում էր օգտակար հանածոների վաճառքով, իսկ մայրը բարգավաճող բանկիրի ժառանգ էր․ զբաղված է եղել բանկային ոլորտում։ Սիլլսը սովորել է  Չիկագոյի համալսարանում՝ հոգեբանության և փիլիսոփայության ֆակուլտետում։ Աշխատել է որպես ուսուցիչ։
1905-ին թատրոնի մենեջեր Դոնալդ Ռոբերթսոնը, ով Չիկագոյում ստեղծել էր նոր թատրոն, համալսարանում դասախոսություններ է կարդում հայտնի դրամատուրգների մասին և Մ. Սիլլսին առաջարկում խաղալ թատրոնում։ Նա համաձայնում է, թողնում մանկավարժական կարիերան, միանում Ռոբերթսոնի թատերախմբին և սկսում շրջագայել երկրով։
Երեք տարի անց Մ. Սիլլսը մեկնում է Նյու Յորք, որտեղ հաջողության է հասնում՝ խաղալով  Բրոդվեյյան թատրոններում։1908-1914 թվականներին նա խաղացել է Բրոդվեյի շատ ներկայացումներում, դարձել է թատրոնի աստղ և մեծ հռչակ ձեռք բերել։
1910 թվականին ամուսնանում է անգլիացի դերասանուհի Գլեդիս Ուիննի՝ Էդիթ Ուինն Մեթթիսոնի զարմուհու հետ։ Նրանք ունենում են դուստր՝ Դորոթի անունով։
1914 թվականին Մ. Սիլլսը սկսում է նկարահանվել կինոյում։ Նրա դեբյուտը դարձավ Համաշխարհային կինոընկերության բարձր բյուջետային «Փոսը» դրաման։ Այս դերի շնորհիվ Սիլլսը պայմանագիր է կնքում պրոդյուսեր Ուիլյամ Ա Բրեյդի հետ։  Ֆիլմը չափազանց մեծ պահանջարկ է ունենում։
1915-ին Մ. Սիլլսը նկարահանվում է ոչ պակաս հանրաճանաչ դրամայում`«The Deep Purple»- ը՝ գերմանացի կինոաստղ Կլարա Քիմբալ Յանգի հետ (Clara Kimball Young): 1917 թվականին նա հայտնվում է «Պատվի համակարգում», որը համարվում էր այդ ժամանակի լավագույն ֆիլմերից մեկը։
1920-ականների սկզբին Մ. Սիլլսը, ունենալով մեծ համբավ, աշխատում էր այնպիսի հայտնի կինոստուդիաների հետ, ինչպիսիք են MGM, Paramount Pictures и Pathé: Նկարահանվել է 86 ֆիլմում։

Մ. Սիլլսը հաճախ նկարահանվել  է այդ ժամանակաշրջանի հայտնի կին աստղերի՝ Ջերալդին Ֆառարի, Գլորիա Սվանսոնի և Վիոլա Դանայի հետ։
1925-ին բաժանվում է առաջին կնոջից։ 1926-ին ամուսնանում է դերասանուհի Դորիս Քենոնի հետ, ունենում են որդի։
1927 թվականի մայիսին նա Կինոարվեստի և գիտության ակադեմիայի (AMPAS) 36 հիմնադիրներից մեկն էր։
Միլթոն Սիլլսը նկարահանվել է միայն մեկ ձայնային ֆիլմում՝ «Շրջանակվածը» (1927)՝ հնչեցնելով իր հիանալի ձայնը։
Միլթոն Սիլլսը հանկարծամահ է եղել սրտի կաթվածից 1930 թվականի սեպտեմբերի 15-ին՝ Կալիֆոռնիայի Սանտա Բարբարա քաղաքում՝ երկրորդ կնոջ՝ դերասանուհի Դորիս Քենիոնի հետ թենիս խաղալիս։

Կինոարտադրության մեջ ունեցած ներդրման համար  Հոլիվուդյան փառքի ծառուղում  արժանացել է աստղի։


== Ընտրյալ ֆիլմագրություն ==


== Պակերասրահ ==


== Ծանոթագրություններ ==


== Արտաքին հղումներ ==
Միլթոն Սիլլս Internet Movie Database կայքում
Milton Sills(լեհ.)
Կոիգի (գյուղ, Ռապլա շրջան)

Անվան այլ կիրառումների համար տե՛ս՝ ԿոիգիԿոիգի (էստ․՝ Koigi), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լոմովայա (Սվյանզասի վտակ)

Լոմովայա (ռուս.՝ Ломовая), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Սվյանզաս գետի ձախ ափին՝ 1 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ գետ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չախմախ (Կարսի նահանգ)

Անվան այլ կիրառումների համար տե՛ս՝ Չախմախ (այլ կիրառումներ)Չախմախ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ռևուչե

Ռևուչե (ուկրաիներեն՝ Ревуче), գյուղ Ուկրաինայի Խարկովի մարզի Կուպյանսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շաքարե բամբակ

Շաքարե բամբակ (գերմ․՝ Zuckerwatte), խոհարարական արտադրանք, քաղցրավենիք, որը տեսքից բամբակ է հիշեցնում (այստեղից էլ անունը)։ Պատրաստվում է հալեցրած շաքարից, որը մաղի միջով լցնում են պտտվող սառը մետաղյա թմբուկի կամ կոնի մեջ։ Պատրաստման ընթացքում առաջանում են բարակ թելեր, որոնք թանձրանալով գնդի են վերածվում։ Եթե շաքարե օշարակը ներկում են սննդային ներկերով, ապա շաքարե բամբակը գունավորվում է։


== Պատմություն ==
Առաջին անգամ շաքարե բամբակը պատրաստվել է XVI դարում Իտալիայում և քաղցր հաճույք էր միայն ընտրյալների համար։ 1897 թվականին Ուիլյամ Մորրիսոնը և Ջոն Ուարթոնը ստեղծեցին շաքարե բամբակի պատրաստման համար նախատեսված մեքենա։ Այդ օրվանից այն տարածված դարձավ մարդկանց ավելի մեծ խմբերի համար և մշտապես վաճառվում է մեծ քանակություններով։
Մասսայական միջոցառումների (այդ թվում՝ մանկական), զանազան տոնախմբությունների, զվարճությունների հաճախ օգտագործվող մասնիկներից մեկն է։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Շաքարե բամբակ